裝伯弜周先生手澤
作者：董嗣杲
朝代：宋

paragraphs: 桐溪恩上人，留遺盈束紙。
初疑龍蛇奮，不敢傲睨視。
嗚呼汶陽翁，父子傳心旨。
手澤落世間，枯盡幾硯水。
言言闗世運，字字窮物理。
悲風颯雙鬢，涕淚揮不止。
思超漢魏髙，人可晉唐似。
逸態出天然，凛若對英峙。
此時吟嘯者，跌蕩何可比。
卷舒手不停，光芒射桯几。
下取防六丁，急寘空谷裏。